Նատալի (երգչուհի)

Նատալի (Նատալյա Անատոլևնա Ռուդինա, մինչ ամուսնությունը՝ Մինյաևա, մարտի 31, 1974(1974-03-31), Ձերժինսկ, Նիժնի Նովգորոդի մարզ, ՌԽՖՍՀ, ԽՍՀՄ), խորհրդային և ռուսական էստրադային երգչուհի, երգահան, երգերի հեղինակ։


== Կենսագրություն և կարիերա ==
Ծնվել է 1974 թվականի մարտի 31-ին Ձերժինսկում՝ Լյուդմիլա Պավլովնայի և Անատոլի Մինյաևի ընտանիքում։ Նատալին ունի մեկ կրտսեր եղբայր՝ Անտոնը և քույր՝ Օլեսյան, որոնք երկվորյակներ են։ 1980 թվականին Նատալին հաճախել է  № 37 դպրոցի առաջին դասարանը։ Ավարտել է երաժշտական դպրոցի դաշնամուրի բաժինը։
1990 թվականին նկատվել է «Լենֆիլմ» կինոստուդիայի կինեմատոգրաֆիստների կողմից, որոնք Ձերժինսկի վաթսունամյակին ֆիլմ էին նկարահանում։ Նատալիին առաջարկում են խաղալ գլխավոր դեր։ Հենց այդ տարի նա դառնում է դպրոցական «Շոկոլադե բար» վոկալ և գործիքային անսամբլի  մենակատար, որտեղ նրան ուղարկել էր փոքր եղբայր Անտոնը, ով 12 տարի եղել էր այդ խմբի թմբկահարը։ Նույն թվականի մայիսին Նատալին անսամբլի կազմով մասնակցել է քաղաքային ռոք-փառատոնին։ Նույն ամռանը դառնում է «Поп-Галактика» սիրողական երիտասարդական խմբի անդամ։
Միջնակարգ դպրոցն ավարտելուց հետո՝ 1991 թվականին Մինյաևան ընդունվեց  Ձերժինկսի մանկավարժական ուսումնարան և ամուսնանում Ալեքսանդր Ռուդինի հետ՝ ազգանունը դարձնելով Ռուդինա։ Վերջինս տեղական ձայնագրման ստուդիայում Նատալիի երգերի առաջին ձայնագրությունների նախաձեռնողներից մեկն էր։
Ավարտելով ուսումնարանը՝ Ձերժինսկի № 22 միջնակարգ դպրոցում աշխատում է որպես դասվար՝ շարունակելով գրել երգեր և երգել կոլեգաների, աշակերտների և նրանց ծնողների հետ։
1993 թվականին մեկնում է Մոսկվա և մեկ տարի անց Նատալի կեղծանունով թողարկում իր դեբյուտային «Русалочка» ալբոմը։
Հայտնիություն ձեռք բերեց 1997 թվականին՝ «Ветер с моря дул» երգով։
1999 թվականին թողարկվեց նոր ալբոմ՝ «Считалочка» անվանումով։ 2000 թվականի սեպտեմբերին Նատալին թողարկեց նոր ալբոմ՝«Первая любовь»։ Հենց այդ տարում երգչուհին ունեցավ նոր հիթ՝ «Черепашка»։ 2002 թվականին թողարկել է նոր ալբոմ՝ «Не влюбляйся», 2003 թվին՝ «Море цвета джинсов» և «Всё, что мне надо» երգերի տեսահոլովակները։
2013 թվականին Նատալին թողարկեց իր երկրորդ հիթը «Ветер с моря дул»-ից հետո՝ «О Боже, какой мужчина!»՝ գրված 2012 թվականի նոյեմբերին։ 2013 թվականի փետրվարի 6-ին թողարկվեց երգի պաշտոնական տեսահոլովակը։ Արդեն ապրիլի կեսին տեսահոլովակը դիտվել էր ավելի քան 2.5 միլիոն անգամ, տարվա վերջում դիտումների քանակը հասավ 12 միլիոնի, իսկ 2015 թվականի ապրիլին այդ հոլովակը ՅուԹյուբում ուներ 30,14 մլն դիտում։
2013 թվականի վերջում հանդես եկավ նոր երգով՝ «Николай», որը երգեց Նիկոլայ Բասկովի հետ. երգն ունի նաև տեսահոլովակ։
2014 թվականին երգչուին մասնակցել է «Точь-в-точь»  հեռուստաշոուին, որի ժամանակ հանդես է եկել հետևյալ արտիստների կերպարներով.

Մարինա Լադինինա
Մաշա Ռասպուինա «Роза чайная» երգով
Կրիստինա Օրբակայտե «Мир, в котором я живу» երգով
Սերգե Զվերև  «Алла» երգով
Լյուդմիլա Սենչինա «Золушка» երգով
C. C. Catch  «Heaven and Hell» երգով
Լյուբով Օրլովա «Тюх-тюх-тюх-тюх»  երգով
Նադեժդա Կադիշևա «Течёт ручей» երգով
Վալերիա «Часики» երգով
Վալենտինա Տալկունովա  «Стою на полустаночке» երգով
Տատյանա Բուլանովա «Не плачь» երգով
Օլգա Զարուբինա  «На теплоходе музыка играет» երգով
Ալյոնա Ապինա  «Электричка» երգով
Ալսու «Երբեմն» երգով2014 թվականի մարտի 31-ին Նատալին թողարկեց նոր տեսահոլովակ՝ «Шахерезада» անունով։ 2014 թվականին դուրս եկավ նույնանուն ալբոմը իսկ  մայիսի 1-ին տեղի ունեցավ դրա թողարկումը iTunes-ում։


== Ընտանիք ==
Ամուսնացած է Ալեքսանդր Ռուդինի հետ (ծնվ․ 1970) 1991 թվականի օգոստոսի 24-ից։
Ունի երեք որդի՝

Արսենի (ծնվ․ 03.11.2001թ),
Անատոլի (ծնվ․ 23.08.2010թ),
Եվգենի (ծնվ․07.04.2017թ)։


== Ստուդիական ալբոմներ ==
«Поп-Галактика» խմբի կազմում


=== Սոլո ալբոմներ ===


== Պաշտոնական հավաքածուներ ==


== Սինգլներ ==


== Տեսահոլովակներ ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
«Официальный сайт актрисы и певицы Натали «nataliru.ru»» 
«По имени Наташка» — Передача «Пусть говорят», эфир от 03. 04 2013 и 14.07.2014 // Сайт Первого канала (www.1tv.ru)(Ստուգված է 23 Օգոստոսի 2014)
«Официальная страница Натали в Instagram @natali_star74»